डोलप्रसाद अर्याल

डोलप्रसाद अर्याल एक नेपाली राजनीतिज्ञ हुन्, जो वि.सं. २०७९ माघमा २० दिनका लागि प्रचण्ड नेतृत्वको सरकारमा श्रम, रोजगार तथा सामाजिक सुरक्षा मन्त्री थिए। वि.सं. २०७९ को निर्वाचनमा खस जनताको वर्गबाट समानुपातिक प्रतिनिधिका रूपमा निर्वाचित भएका उनी विघटित प्रतिनिधि सभाका पूर्व सदस्य हुन्।

साथै उनी राष्ट्रिय स्वतन्त्र पार्टी (रास्वपा)का उपसभापति पनि हुन्। 

अर्याल वि.सं. २०७९ माघमा सर्वोच्च अदालतले राष्ट्रिय स्वतन्त्र पार्टीका अध्यक्ष रवि लामिछानेको नागरिकता अवैध घोषित गर्दै उनलाई सबै सार्वजनिक पदबाट हटाएपश्चात् छोटो समयका लागि सो पार्टीको कार्यवाहक अध्यक्ष नियुक्त भएका थिए। नेपाली नागरिकता पुन: प्राप्त गरेपछि दुई दिनपछि लामिछाने पुनः अध्यक्ष चुनिएका थिए।

त्यसपछि पुनः लामिछाने सहकारी मुद्दामा कारागारमा रहँदा पनि कार्यवाहक सभापतिको भूमिका निर्वाह गरेका थिए। अहिले लामिछाने कारागार मुक्त भएपछि पुनः उपसभापति पदमा कायम छन्। 

उनी दुई पटक श्रममन्त्री बनेका थिए। जेनजी आन्दोलनपछि भएको संसद् विघटनपछि घोषित फागुन २१ को निर्वाचनका लागि रास्वपाबाट काठमाडौँ निर्वाचन क्षेत्र नं. ९ को उम्मेदवार बनेका छन्। 

 सन्दर्भ सामग्रीहरू 

श्रेणी:नेपालका सांसदहरू २०७९–२०८२